|  |  |
| --- | --- |
| ПОВТОРЕНА ОБЈАВА |  |

12.06.2025

ПОКАНА ЗА ИЗРАЗУВАЊЕ ИНТЕРЕС ЗА УСЛУГИ

ЗА

ревизија на техничка документација за доградба на училници за едносменска работа на основните училишта

(реф.бр. MK-MES-482217-CS-CQS/002-25)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија ѝ е одобрен заем од страна на Меѓународната банка за обнова и развој (Светска банка) за имплементација на Проектот за унапредување на основното образование. Дел од овие средства ќе бидат искористени за исплата на обврски што ќе произлезат од договор што ќе се склучи за ревизија на техничка документација за доградба на училници за едносменска работа на основните училишта.

Консултантските услуги вклучуваат ревизија на проекти за доградба на училници за потребите на пет основни училишта за премин од двосменска кон едносменска работа. Детален опис на работните задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните компании/консултантски фирми („Kонсултанти”) да го изразат својот интерес за обезбедување на услугите. **Заинтересираните консултанти треба да достават информации/документи (портфолио на компанијата) со кои ќе се потврди дека ги исполнуваат бараните квалификации и соодветното искуство за извршување на услугите.** Квалификациите кои треба да ги поседува компанијата се:

1. **Општ профил на компанијата:** Важечка Лиценца Б или А за ревизија на проектна документација во согласност со македонската важечка регулатива. Најмалку 5 години искуство во ревизија на основни проекти за изградба на згради од јавен карактер, со предност на згради од областа на образование и социјална заштита
2. **Специфично искуство:** Најмалку три слични задачи реализирани во последните 5 години. За слични се сметаат задачите кои имаат слични активности и цели (на пр. ревизија на основни проекти за изградба/адаптација/доградба на згради од областа на образование и социјална заштита).

\*Во оваа прва фаза од постапката професионалните биографии на кадарот нема да бидат поединечно евалуирани.

Консултантите може да се здружуваат со други фирми во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа (освен во делот на лиценца која треба да ја поседува секој член во групата), ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани фирми. Според принципот „една изјава за интерес од една консултантска фирма“, секоја фирма може да одлучи дали ќе учествува како подконсултант или како самостоен консултант или како партнер во група консултанти. Една фирма може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една фирма не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Фирма која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио со организациски капацитет, референци и документи преку кои се претставува исполнетоста на горенаведените критериуми) на англиски или на македонски јазик треба да се достават во електронска форма најдоцна до 25.06.2025 година** на следните електронски адреси:

danijela.maneva@mon.gov.mk (CC: igor.krstevski@mon.gov.mk)

*(со назнака/предмет: Изјава за интерес по оглас бр. 002-25)*